Ministrul de Interne, Carmen Dan, a scris, vineri, pe Facebook că, în cazul fetiței din județul Mehedinți, ”nu polițiștii sunt cei care au bruscat copilul minor” și că este ”evident” care este rolul acestora în momentul în care a fost luată pentru a fi dată spre adopție.

”După atitudinea corectă și firească a CSM de zilele trecute în cazul pedofilului, mă aștept la o reacție asemănătoare și în cazul fetiței din Mehedinți. Cred că este evident pentru toată lumea care a fost rolul Poliției acolo. Nu polițiștii sunt cei care au bruscat copilul minor!”, a scris Carmen Dan pe Facebook.